**xDIRECŢIA GENERALĂ BUGET, FINANŢE, RESURSE UMANE**

**Serviciul Buget Local, Venituri**

**Nr. 10.239/06.03.2025**

**RAPORT**

**Privind modalitatea de utilizare a sumelor primite pentru buna desfășurare a activității instituțiilor publice de spectacole din subordinea Consiliului Județean Cluj, respectiv Teatrul de Păpuși „Puck” și Filarmonica de Stat „Transilvania”**

În conformitate cu prevederile articolului 6 alin(1) lit. e) și articolul 7 alin. (1)-(6) din Legea bugetului de stat pe anul 2024 nr. 421/2023 cu modificările și completările ulterioare, în anul 2024 prin derogare de la prevederile art. 32 și 33 din Legea nr. 273/2006 privind finanțele publice locale, cu modificările și completările ulterioare, din impozitul pe venit estimat a fi încasat la bugetul de stat, se repartizează prin decizie a directorului direcției generale regionale a finanțelor publice, 2% într-un cont distinct deschis pe seama direcțiilor generale regionale ale finanțelor publice județene, pentru finanțarea instituțiilor publice de spectacole din subordinea autorităților administrației publice locale ale unităților administrativ-teritoriale din județe, respectiv teatre, opere și filarmonici.

Filarmonica de Stat „Transilvania” este o instituție publică de concerte, din subordinea Consiliului Județean Cluj, înființată în anul 1955 . Este o instituție finanțată din venituri proprii și subvenții. Numărul de posturi aprobate în anul 2024 este de 192. Misiunea Filarmonicii de Stat „Transilvania” constă în furnizarea unei activități concertistice profesioniste în domeniul muzicii culte, acoperind diverse genuri precum simfonic, vocal-simfonic, coral și cameral.

Activitatea specifică a Filarmonicii se adresează atât publicului local, având ca scop servirea culturii și educației permanente, cât si unui potențial public extern, atât din țară cât și din strănătate.

Situația privind prevederile bugetare și execuția bugetară din sumele alocate de la Consiliul județean Cluj și de la bugetul de stat, aferente anului 2024 , se prezintă astfel:

**Filarmonica de Stat “Transilvania”**

Mii lei

|  |  |  |  |  |  |  |
| --- | --- | --- | --- | --- | --- | --- |
| **Secțiunea de funcționare** | Buget aprobat 2024  din care: | Transferuri de la CJ Cluj (inclusiv excedentul de la finele anului 2023) | Buget de stat | Execuție la 31.12.2024 din care: | Transferuri de la CJ Cluj | Buget de stat |
| Cheltuieli de personal | 41.150,62 | 19.682,00 | 21.468,62 | 28.976,31 | 15.507,69 | 13.468,62 |
| Cheltuieli cu bunurile și serviciile | 5.600,92 | 1.000,00 | 4.600,92 | 1.780,67 | - | 1.780,67 |
| Fond pt pers cu handicap | 370,00 | 210,00 | 160,00 | 312,57 | 152,57 | 160,00 |
| **Total secțiunea de funcționare** | **47.121,54** | **20.892,00** | **26.229,54** | **31.069,55** | **15.660,26** | **15.409,29** |
| **Secțiunea de dezvoltare** | **3.208,60** | **0** | **3.208,60** | **3.192,32** | **0** | **3.192,32** |
| **Total buget local** | **50.330,14** | **20.892,00** | **29.438,14** | **34.261,87** | **15.660,26** | **18.601,61** |

Prin Hotărârea de Guvern nr. 1.077/04.09.2024 pentru modificarea anexei la Hotărârea de Guvern nr. 1.051/2024 privind repartizarea sumelor corespunzătoare cotei prevăzute la art. 6 alin. (1) lit. e) din Legea bugetului de stat pe anul 2024 nr 421/2023 pentru finanțarea instituțiilor publice de spectacole din subordinea autorităților administrației publice locale ale unităților administrativ-teritoriale din județe, respectiv teatre, opere și filarmonici, pentru Filarmonica de Stat “Transilvania” a fost repartizată suma de **19.337,22 mii lei.** PrinHotărârea Consiliului Județean nr. 188/26.09.2024 a fost aprobată în buget suma de 19.337,22 mii lei atât pentru secțiunea de funcționare cât și pentru secțiunea de dezvoltare.

Prin Hotărârea de Guvern nr. 1.585/12.12.2024 privind repartizarea sumelor corespunzătoare cotei prevăzute la art. 6 alin. (1) lit. e) din Legea bugetului de stat pe anul 2024 nr 421/2023 pentru finanțarea instituțiilor publice de spectacole din subordinea autorităților administratiei publice locale ale unităților administrativ-teritoriale din județe, respectiv teatre, opere și filarmonici, pentru Filarmonica de Stat „Transilvania” a fost repartizată suma de **10.100,92 mii lei,**  sumă care a fost aprobată și prevăzută în bugetul instituției ( H.C.J.C. nr.255/19.12.2024) dar nu s-au efectuat cheltuieli pînă la finele anului 2024. Această sumă se regăsește în excedentul bugetului local și va fi utilizată pentru finanțarea anului 2025 pentru Filarmonica de Stat „Transilvania”.

Teatrul de Păpuși „Puck” este o instituție publică de spectacole, de interes județean și național, aflată în subordinea Consiliului Județean Cluj, având ca misiune promovarea valorilor culturale românești și universale în rândul copiilor, adolescenților și publicului larg. Activitățile Teatrului de Păpuși „Puck” sunt concentrate în perspectivă atât pe lărgirea adresabilității cât și pe diversificarea publicului prin mediatizarea limbajului artei animației teatrale. Este o instituție finanțată din venituri proprii și subvenții, iar numărul de posturi aprobate în anul 2024 este de 62.

Situația privind prevederile bugetare și execuția bugetară din sumele alocate de la Consiliul județean Cluj și de la bugetul de stat, aferente anului 2024 , se prezintă astfel:

**Teatrul de Păpuși „Puck”**

Mii lei

|  |  |  |  |  |  |  |
| --- | --- | --- | --- | --- | --- | --- |
| **Secțiunea de funcționare** | Buget aprobat 2024  din care: | Transferuri de la CJ Cluj (inclusiv excedentul de la finele anului 2023) | Buget de stat | Execuție la 31.12.2024 din care: | Transferuri de la CJ Cluj | Buget de stat |
| Cheltuieli de personal | 7.195,00 | 3.895,00 | 3.300,00 | 6.160,39 | 3.660,39 | 2.500,00 |
| Cheltuieli cu bunurile și serviciile | 3.161,34 | 700,00 | 2.461,34 | 681,24 | 0 | 681,24 |
| Fond pt pers cu handicap | 208,00 | 73,00 | 135,00 | 97,71 | 62,71 | 35,00 |
| **Total secțiunea de funcționare** | **10.564,34** | **4.668,00** | **5.896,34** | **6.939,34** | **3.723,10** | **3.216,24** |
| **Secțiunea de dezvoltare** | **150,00** | **0** | **150,00** | **149,96** | **0** | **149,96** |
| **Total buget local** | **10.714,34** | **4.668,00** | **6.046,34** | **7.089,30** | **3.723,10** | **3.366,20** |

Prin Hotărârea de Guvern nr. 1.077/04.09.2024 pentru modificarea anexei la Hotărârea de Guvern nr. 1.051/2024 privind repartizarea sumelor corespunzătoare cotei prevăzute la art. 6 alin. (1) lit. e) din Legea bugetului de stat pe anul 2024 nr 421/2023 pentru finanțarea instituțiilor publice de spectacole din subordinea autorităților administrației publice locale ale unităților administrativ-teritoriale din județe, respectiv teatre, opere și filarmonici, pentru Teatrul de Păpuși “Puck” a fost repartizată suma de 3**.889,18 mii lei.** PrinHotărârea Consiliului Județean nr. 188/26.09.2024 a fost aprobată în buget suma de 3.889,18 mii lei atât pentru secțiunea de funcționare cât și pentru secțiunea de dezvoltare.

Prin Hotărârea de Guvern nr. 1.585/12.12.2024 privind repartizarea sumelor corespunzătoare cotei prevăzute la art. 6 alin. (1) lit. e) din Legea bugetului de stat pe anul 2024 nr 421/2023 pentru finanțarea instituțiilor publice de spectacole din subordinea autorităților administratiei publice locale ale unităților administrativ-teritoriale din județe, respectiv teatre, opere și filarmonici, pentru Teatrul de Păpuși „Puck” a fost repartizată suma de 2**.157,16 mii lei,**  sumă care a fost aprobată și prevăzută în bugetul instituției (H.C.J.C. nr.255/19.12.2024) dar nu s-au efectuat cheltuieli pînă la finele anului 2024. Această sumă se regăsește în excedentul bugetului local și va fi utilizată pentru finanțarea anului 2025 pentru Teatrul de Păpuși „Puck”.

Alăturat anexăm rapoartele de activitate pe anul 2024 transmise de Filarmonica de Stat „Transilvania” și Teatrul de Păpuși „Puck”.

**PREȘEDINTE,**

**Alin Tișe**

Director General: Cristina Șchiop

Șef serviciu BLV: Dorina Maier

Întocmit: Anca Oltean